32001D0245
L 088/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 март 2001 година
относно невключването на zineb в приложение I към Директива 91/414/ЕИО на Съвета и оттеглянето на разрешителните за продукти за растителна защита, които съдържат това активно вещество
(нотифицирано под номер C(2001) 749)
(текст от значение за ЕИП)
(2001/245/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2000/80/ЕО на Съвета (2), и по-специално член 8, параграф 2, четвърта алинея от нея,
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменена с Регламент (ЕО) № 2266/2000 на Съвета (4), и по-специално член 6, параграф 5 от него,
като има предвид, че:
(1)
Член 8, параграф 2 от Директива 91/414/ЕИО предвижда Комисията да проведе работна програма по преглед на активните вещества, използвани в продуктите за растителна защита, които са на пазара на 15 юли 1993 г. Подробните правила за прилагането на тази програма са определени с Регламент (ЕИО) № 3600/92 на Комисията.
(2)
Регламент (ЕО) № 933/94 на Комисията (5), последно изменен с Регламент (ЕО) № 2230/95 (6), посочва активните вещества, които следва да бъдат оценени в рамките на Регламент (ЕИО) № 3600/92, докладващата държава-членка относно оценката на всяко активно вещество и идентифицира производителите на всяко активно вещество, които са подали навреме нотификация в съответствие с член 4, параграф 2 от Регламент (ЕИО) № 3600/92.
(3)
Zineb е едно от деветдесетте активни вещества, посочени в Регламент (ЕО) № 933/94.
(4)
Всички нотификатори за това активно вещество са информирали Комисията и докладващата държава-членка, че повече не желаят да участвуват в работната програма за това активно вещество и следователно те няма да предоставят допълнителна информация.
(5)
Следователно не е възможно това активно вещество да бъде включено в приложение I към Директива 91/414/ЕИО.
(6)
Гратисният период за депониране, складиране, пускане на пазара и използване на наличните запаси от продукти за растителна защита, които съдържат zineb и разрешени от държавите-членки в съответствие с разпоредбите на член 4, параграф 6 от Директива 91/414/ЕИО, следва да бъде органичен до период не по-дълъг от 18 месеца с оглед да се позволи наличните запаси да бъдат използвани за не повече от един следващ вегетационен период.
(7)
Настоящото решение не засяга никое действие, което Комисията може да предприеме на един по-късен етап по отношение на това активно вещество в рамките на Директива 79/117/ЕИО на Съвета (7).
(8)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Zineb не се включва като активно вещество в приложение I към Директива 91/414/ЕИО.
Член 2
Държавите-членки следят:
1.
разрешителните за продукти за растителна защита, които съдържат zineb, да бъдат оттеглени в рамките на период от шест месеца от датата на приемане на настоящото решение;
2.
считано от датата на приемане на настоящото решение, да не се предоставят или подновяват разрешителни за продукти за растителна защита, които съдържат zineb, съгласно дерогацията, предвидена в член 8, параграф 2 от Директива 91/414/ЕИО.
Член 3
Държавите-членки отпускат гратисен период в съответствие с разпоредбите на член 4, параграф 6 от Директива 91/414/ЕИО, който следва да бъде възможно най-кратък и не по-дълъг от 18 месеца от датата на приемане на настоящото решение.
Член 4
Адресати на настоящото решение са държавите-членки.
Съставено в Брюксел на 22 март 2001 година.